આ તરફ કિષ્કિંધામાં રાજા રૂક્ષ તેમના બે પુત્રો વાલી અને સુગ્રીવને સંપત્તિ સરખે ભાગે વહેંચી લેવા જણાવે છે. કોઈક ગેરસમજને કારણે સુગ્રીવના ભાગમાં કંઈ નથી આવતું. એ પોતાના ભાઈ વાલીને આ બાબતે બહુ સમજાવે છે, પણ વાલીમાં તો વાનર તરીકે પશુઓના નાયકનાં બળવત્તર હોવાનો ગર્વ છે. જે એક વાર મેળવેલ કોઈ જ વસ્તુ હવે કોઈ સાથે વહેંચવાની વાત સમજવા તૈયાર જ નથી. આ દૃષ્ટિએ તેનો વર્તાવ રાવણ જેવૉ જ મદાંધ છે. બન્ને ભાઈઓ વચ્ચે યુધ્ધ થાય છે. એ સમયે અયોધ્યાથી વનવાસ ભોગવતા રામ તેમનાં પત્ની સીતાને દક્ષિણના રાજા રાવણ પાસેથી છોડવવા નીકળ્યા હતા તે એ તરફથી પસાર થાય છે. ભાઈઓ વચ્ચેનાં યુધ્ધમાં તે સુગ્રીવનો પક્ષ લે છે અને યુધ્ધ દરમ્યાન વાલીનો વધ કરે છે. રાજ્ય પાછું મળતાંવેંત સુગ્રીવ પણ પશુની જેમ વર્તવાનું શરૂ કરે છે. રામ તેને સમજાવે છે કે તેણે હવે આ નરી પાશવતા વૃતિ છોડીને હાર પામેલ સગાંઓ તરફ માનવીય અનુકંપા રાખવી જોઈએ. રામ દ્વારા આમ સમજાવવાને કારણે સુગ્રીવ તેના ભત્રીજા અંગદને દત્તક લે છે. સામાન્યતઃ પશુઓમાં પોતાનાં હરીફના સંતાનો તરફ જ=કોઈ લાગણી નથી રાખવામાં આવતી . જ્યારે માનવી આવી રાગદ્વેષની ભાવનાને બદલે જે નૈતિકપણે સાચું છે તે જ પ્રમાણે વર્તે છે. માણસ અને પશુમાં આ જ મુખ્ય તફાવત છે.